open-index/open-wikipedia-markdown huggingface dataset:
Ante Ćorić

**Ante Ćorić** (sündinud 14. aprillil 1997 Zagrebis) on Horvaatia jalgpallur, kes mängib ründava poolkaitsjana Horvaatia kõrgliigaklubis Varaždin.

Ta alustas jalgpalluri teekonda 2002. aastal Horvaatia klubis Hrvatski Dragovoljac. Aastatel 2009–2013 kuulus ta Austria klubi Salzburgi Red Bulli noorteakadeemiasse. Seejärel naasis ta Horvaatiasse, liitudes Zagrebi Dinamoga. Horvaatia kõrgliigas debüteeris ta 2014. aasta aprillis ja lõi esimese värava sama aasta 10. mail mängus Istra vastu. 18. septembril 2014 lõi ta UEFA Euroopa Liiga alagrupiturniiril värava Rumeenia klubi Giurgiu Astra vastu. 17 aasta ja 157 päeva vanuselt sai Ćorić kõige nooremaks väravalööjaks Euroopa Liigas. Zagrebi Dinamoga tuli ta neli korda Horvaatia meistriks.

2018. aasta mais siirdus ta kuue miljoni euro eest Itaalia kõrgliigaklubisse Roma, kellega sõlmis viieaastase lepingu. Romas ta hooajal 2018–19 läbimurret ei saavutanud. Hooajal 2019–2020 oli ta laenul Hispaania esiliiga klubis Almería, hooajal 2020–21 Hollandi kõrgliiga klubis VVV-Venlo ja Sloveenia kõrgliiga klubis Ljubljana Olimpija. 2021. aasta augustis läks ta üheks hooajaks laenule Šveitsi kõrgliigaklubisse FC Zürich.

2024. aastal naasis ta Horvaatiasse, kui sõlmis lepingu Rudešiga. Aasta hiljem liitus ta Varaždiniga.

Horvaatia jalgpallikoondises debüteeris Ćorić 27. mail 2016 sõprusmängus Moldova vastu. Ta kuulus Horvaatia koondisse 2016. aasta Euroopa meistrivõistlustel, kuid üheski mängus ta seal väljakule ei pääsenud.

2015. aastal valiti Ćorić Horvaatia jalgpalli aasta lootuseks.

## Saavutused
;Dinamo Zagreb
*Horvaatia kõrgliiga: 2013–14, 2014–15, 2015–16, 2017–18
*Horvaatia karikas: 2015–16, 2017–18
;Ljubljana Olimpija
*Sloveenia karikas: 2020–21

## Viited

## Välislingid
Prien am Chiemsee

**Prien am Chiemsee** on vald ja alev (*Marktgemeinde*) Saksamaal Baieri liidumaal Ülem-Baieri ringkonnas Rosenheimi kreisis. See asub Chiemsee järve läänekaldal Rosenheimist 16 km kaugusel idas.

## Viited

## Vaata ka
*Herrenchiemsee

## Välislingid
Andres Kaljuste

**Andres Kaljuste** (sündinud 16. märtsil 1982) on eesti dirigent, viiuldaja ja vioolamängija. 

Andres Kaljuste on õppinud viiulit Tallinna Muusikakeskkoolis Aino Riikjärve viiuliklassis. Järgnesid õpingud Eesti Muusika- ja Teatriakadeemias, Stockholmi Kuninglikus Muusikakõrgkoolis ja Berliinis Hanns Eisleri Muusikakõrgkoolis. Tema juhendajateks olid Urmas Vulp, Nina Balabina, Oleg Balabine ja professor Ulf Wallin.

Dirigeerimist on ta õppinud Sibeliuse Akadeemias. Samal ajal oli ta Helsingi Filharmoonikute vioolarühma kontsertmeister. Andres Kaljuste on töötanud Stockholmi Lilla Akademieni viiuli- ning vioola õppejõuna, orkestrite dirigendina ning instrumentaalansamblite juhendajana. Ta on olnud ka Eesti Muusika ja Teatriakadeemia sümfooniaorkestri dirigent, keelpilliõpingute lektor ning kammermuusika õppejõud. Aastatel 2022–2024 oli Andres Kaljuste Tallinna Muusika- ja Balletikooli klassikalise muusika loovjuht.

Rahvusooper Estonia külalisdirigendina näeb Kaljustet juhatamas eeskätt balleti­rep­ertuaari. Hooajal 2024/2025 kuulus ta loomingulisse meeskonda, mis tõi lavale Alisson Kruusmaa uue balleti „Valgus maailma lõpust“ ning juhatas ka lavastusi “Luikede järv”, “Korsaar”, “Lumivalgeke” ja “Alice Imedemaal”. 2025/2026 hooaja tippsündmuste hulka kuuluvad Klassikatähtede finaal koos Eesti Riikliku Sümfooniaorkestriga ning kontserdireis Klaaspärlimäng Sinfonietta ja Hans Christian Aavikuga Leetu. Samuti teeb ta oma debüüdi Eesti Filharmoonia Kammerkoori ees turneel Argentinas ja Brasiilias. 

## Isiklikku
Andres Kaljuste isa on dirigent ja koorijuht Tõnu Kaljuste, ema on näitleja Ülle Kaljuste.

## Viited
Kirill Mihhailovski

**Kirill Grigorjevitš Mihhailovski** (18. märts (vkj) 1760−24. november (vkj) 1841 Peterburi) oli Venemaa keisririigi mereväelane (viitseadmiral) ja riigitegelane. Senaator (1825).

## Elulugu
### Teenistus mereväes
Astus 1771. aastal 11-aastaselt õppima mereväe kadetikorpuses, mille lõpetas 1776. aastal. Järgnevalt teenis Balti mere laevastikus. Osales Vene-Rootsi sõjas, kus võttis osa lahingust Yhinmäki (praegu Krasnaja Gorka) ja Viiburi all (1790). Aastatel 1793−1795 oli ta 44 suurtükiga fregati Arhangel Gavriil komandör. Seejärel anti tema juhatuse alla fregatt Simeon (38 suurtükki), 1797. aastast liinilaev Pobeda (66 suurtükki). 1798. aastal liitus ta kontradmiral Tate'i eskaadriga ja ristles Põhjamerel. Järgmisel aastal siirdus viitseadmiral Pjotr Kartsovi salga koosseisus Vahemerele. Seejärel teenis Musta mere laevastikus. Naasis Kroonlinna ja teenis taas Balti mere laevastikus. 1803. aastal määrati ta liinilaeva Selafail komandöriks. Kaks aastat hiljem sai temast Admiraliteedi juures asuva komissariaadi ekspeditsiooni juhataja. 1821. aastal sai oma viimase sõjaväelise aukraadi − ta ülendati viitseadmiraliks.

### Tsiviilteenistus
1825. aastal astus tsiviilteenistusse. Ta sai salanõuniku teenistusastme ja nimetati senaatoriks. Lõpetas karjääri tõelise salanõunikuna.

### Surm
Suri 81 aasta vanuses Peterburis.

## Mõisavaldused
1816. aasta 12. detsembril (vkj) anti talle keisri nimelise ukaasiga 12 aastaks tasulisele rendile Pähkla mõis Saaremaal. Leping pidi hakkama kehtima 1820. ja lõppema 1832. aastal. See oli tema nimel 1825. aastal.

## Auastmed
### Mereväeteenistus

### Tsiviilteenistus

## Autasud
* Püha Georgi ordeni IV klass (26. november 1802)
* Püha Anna ordeni I klass (12. juuli 1807)
* Püha Vladimiri ordeni IV klass (12. november 1817, 35-aastase teenistuse eest)

## Isiklikku
Naitus vürstinna Anastassia Petrovna Dolgorukovaga (1789−1839), kellega tal oli kaks last (Anastassia ja Anna).

## Viited

## Kirjandus
*Веселаго, Ф. Ф. *Общий морской списокъ*. Часть IV. Царствование Екатерины II. К - С. Санкт-Петербург: Типография Морского Министерства, 1890. Lk 373-374 https://viewer.rsl.ru/ru/rsl01006595295?page=381&rotate=0&theme=white.

## Välislingid
*Kirill Mihhailovski eluloolised andmed saidil impereur.blogspot.com
Operatsioon Market Garden

**Operatsioon Market Garden** oli liitlasvägede sõjaline operatsioon Teise maailmasõja ajal, mis toimus Madalmaades 17.–25. septembril 1944. Selle eesmärk oli luua 103 km pikkune sälk Saksamaa kontrollitud territooriumile koos sillapeaga üle Reini jõe, luues liitlaste sissetungitee Põhja-Saksamaale. 

Operatsiooni plaan nägi ette üheksa silla hõivamist Ameerika Ühendriikide ja Suurbritannia kombineeritud õhudessantvägedega (**Market**), millele pidi järgnema kiiresti üle sildade järgnevad maaväed (**Garden**).

Õhudessantoperatsiooni kavandas ja viis läbi 1. liitlaste õhudessantarmee, maismaaoperatsiooni viis läbi Briti 2. armee XXX korpus. Kuigi tegemist oli seni sõja suurima õhudessantoperatsiooniga, on Market Gardeni lõpptulemusele hinnangu andmine tekitanud poleemikat: liitlasvägedel õnnestus küll vabastada mitmed Hollandi linnad, teiste hulgas Eindhoven ja Nijmegen, ning vallutada teatud hulk V-2 rakettide laskepositsioone, kuid samas ei õnnestunud kindlustada sillapead üle Reini ning kanti märkimisväärseid kaotusi.

## Viited

## Kirjandus
* Wilmot, Chester (1997) [1952], *The Struggle For Europe*. Wordsworth Editions. ISBN 978-1853266775

## Välislingid
*
Metsa rekreatsioon

**Metsarekreatsioon** on metsamaastikul toimuv harrastuslik või tervistav tegevus, mis pakub emotsioone, muljeid, kogemusi, teadmisi ja füüsilist koormust ning kõige selle kaudu psüühilist ja füüsilist heaolu. 

Termin on pärit ingliskeelsest sõnast *recreation*, mis tähendab meelelahutust, puhkust, kosutust, ja *re-creation* tähendab ka taasloomist. 

Metsas saab sportida, jahti pidada, kala püüda jne. Metsas toimuvad maratonid ja orienteerumispäevakud. Metsas saab jalgrattaga sõita, joosta, orienteeruda, kepikõndi teha jms. Ka auto-ja motokrossiga tegeldakse tihti metsas, kus on juba looduslikult ebaühtlased ning krossiks sobilikud teed.  

Lisaks spordile saab metsas tegelda muude hobidega. Saab tegelda fotograafiaga, jäädvustades ilmekaid loodusvaateid, isendeid ja hetki. Kindlasti on jahindus peamiselt metsas tehtav tegevus ning kalapüük metsas olevatest veekogudest: ojadest, jõgedest või järvedest. Metsas saab käia matkamas ja niisama jalutades pead puhkamas.  

Mets on koriluse tööpõld ehk koht, kus korjatakse metsaande, näiteks marju, seeni vms. 

## Viited
Müügitegevus

**Müügitegevus** on äritegevuse osa, mida müügiagendid ja -juhid teevad müügitulu saamiseks. See hõlmab mistahes strateegiat, ettevalmistust, kommunikatsiooni või korralduslikku tööd, mis on seotud müügi ja kliendisuhete haldamisega. Nende tegevuste spetsiifilisemaks eesmärgiks on müügitehingute lõpetamine ning püstitatud müügieesmärkide saavutamine. Iga müügitegevus on kestvate kliendisuhete loomise ja tehingute sõlmimise lahutamatu osa.

## Erinevad müügitegevuse võimalused
Müügitegevust teevad müügiagendid tavaliselt läbi e-maili, telefonikõne ja kohtumiste. Nende tegevustega on lihtne läheneda uutele potentsiaalsetele klientidele ja/või kliendibaasi säilitada ning oma toodet või teenust neile müüa. Müügitegevuse hulka lisanduvad ka kõik teised toimingud või tegevused, mis toovad müügiesindajad tehingu sõlmimisele lähemale.

Ettevõtluse ja äritegevuse mitmekesisuse tõttu on tekkinud lugematuid müügitegevuse viise ja variante. Müügitegevused sõltuvad klientide tüübist ning äritegevuse valdkonna iseloomust.

Mõned näited müügitegevustest on:

* Müügikõne
* Ristmüük
* Kliendisuhete loomine ja haldamine
* Ülesmüük

### Müügikõne
Telefonikõne, mille teeb müüja potentsiaalsele kliendile. Läbi müügikõne saab müügiesindaja edastada teavet kauba või teenuse kohta, mis loodetavasti toob kaasa ka müügitehingu. Müügikõne võib olla üksikisikule (B2C) või ka isikule, kellel on mõnes ettevõttes otsustaja roll (B2B). Müügikõne jaguneb kaheks: külm kõne ning plaanitud kõne. Külm kõne puhul helistab müügiesindaja  kliendile, kellega neil pole varem ühendust olnud. Plaanitud kõnega aga on müüja juba loonud suhte potentsiaalse kliendiga ning helistab talle varem kokkulepitud ajal, et müügitegevust jätkata. Mõlemal viisil on kõne eesmärk müüa toodet või teenust ning tõsta kliendis huvi pakutava toote või teenuse kohta.

### Ristmüük
Müüja pakub kliendile mingit toodet või teenust lisaks, mis seondub kliendi poolt valitud põhitootega. Näiteks pakutakse kliendile, kes ostab jalanõusid, lisaks ka jalanõude hooldusvahendeid.

### Kliendisuhete loomine ja haldamine
Püsiva kliendisuhte loomine potentsiaalse kliendiga. Selle asemel, et toodet vaid ühekordselt müüa, hoitakse ühendust ning pakutakse kliendile hetkel ning tulevikus isikupäraseid lahendusi. Seda tehes kasvatatakse kliendis usaldust ettevõtte vastu ning suurendatakse võimalikku müügitulu. Kliendisuhe on kasulik mõlemale osapoolele: klient saab head nõu ning tutvub võimalike toodete ja teenustega, mille ta eduka müügitegevuse tulemusena ka soetab, ning ettevõte saab tänu sellele suuremat müügitulu.

### Ülesmüük
Kliendile pakutakse soovitud kaubast mõnevõrra kallimat või täiustatud toodet. Müüja rõhutab kallima kauba paremat kvaliteeti või muid omadusi, mis on paremad kui kliendi algselt valitud tootel või teenusel. 

## Viited
Schloss Fellin

**Schloss Fellin** on Viljandi mõisa peahoones 2021. aastal avatud spaahotell. Hotellis on 17 tuba ja seal pakutakse spaateenuseid. Hoones asuvad restoran Schloß ja raamatukohvik Novell.

Terrassi avamispeol osales Viljandi mõisa kunagistest omanikest parunite Ungern-Sternbergide järeltulija Rhona Villanueva. Hotelli üks sviitidest on nimetatud tema vanaema Alexandrine järgi.

Hotelli raamatukogu seintel asuvad Viljandi mõisa kunagiste omanike pildid.

## Viited

## Välislingid
* Schloss Fellini koduleht

* Silvia Pärmann: kodu kollases lossis. ''Schloss Fellin''. ajakiri Edasi 06.01.2022 *(tasuline artikkel)*

* Mõisapuhkus järvelinnas. Gerli Ramler, ajakiri Navigaator 14.06.2022
August URR

**August Urr** on 2019. aastal loodud Eesti Folk-Punk-Rock muusikakollektiiv. August Urr'i sünnilinn on Pärnu. 

Ansambli esimene laul avaldati 2019. aastal, mille nimeks "Mina Tulen". Järgnesid "Mees kelle nime keegi ei tea" (koos muusikavideoga), "Luristan teed", "Maskid" (koos muusikavideoga), "Siis kui kõik on läinud" , "Pilves ja Udus" (koos muusikavideoga).  

Bänd on osalenud paljudel festivalidel üle Eesti: Hard Rock Laager, Viru folk, Käbliku Beer Camp & rock'n'roll, Märjamaa folk, Punk & Rock festival, Barbar Feast jpt.   

2022. aasta suvel saatis August Urr tanstsulavastust "Mehed, kes sidusid oma pastlapaelad ise", mis pälvis aasta lõpus tunnustuse: "Pärnumaa vabakonna silmapaistvam tegu 2022"  

## Koosseis
* Ivo Orav - hääl
* Siim Meibaum - basskitarr
* Argo Mägi - mandoliin, bandžo (banjo)
* Liina Teras - viiul
* Karl-Heinrich Roots - akordion
* Andres Arens - trummid, löökriistad (al. 2023)
*Erki "Don" Solna- kitarr (al. 2025)

## Endised liikmed

* Meelis Juss - trummid, löökriistad (2019-2022)
* Heini Soobik - kitarr, iiri folk vilepill (2019-2023)

## Avaldatud looming

* "Mina Tulen" 
* "Mees, kelle nime keegi ei tea" 
* "Luristan teed"
* "Maskid" 
* "Jõuluuni" 
* "Siis kui kõik on läin'd"
* "Pilves ja udus" 
* "Proff"  
* "Lahtilükkamine" 

## Välislingid
* "August Urr teeb Eesti folk-punki Iiri roki moodi" Pärnu Postimees, 3. detsember 2019
* https://www.youtube.com/watch?v=NOalRoWabdI "Pärnumaa vabakonna silmapaistvam tegu 2022" 
* https://parnumaa.ee/parnumaa-tegijad/aastal-2022/ Maavillane FolkPunk Tantsulavastus “Mehed, kes sidusid oma pastlapaelad ise”
* https://www.youtube.com/@augusturr4036 Youtube kanal
Liivaprits

**Liivaprits** on tööriist, mida kasutatakse pindade puhastamiseks. Liivapritsiga töötlemisel kasutatakse mitte ainult liiva, vaid ka teisi erinevaid abrasiivaineid, mistõttu protsessi nimetatakse ka abrasiivpuhastuseks . 
## Kasutamine ja tööpõhimõte

Liivapritsi kasutatakse tööstuses, ehitusobjektidel ja remonditöökodades. Liivapritsiga saab efektiivselt ette valmistada pindu ja detaile. Liivapritsi töö seisneb surverõhu abil pihustatavate liivaterade või teiste väikeste materjaliosakeste suurel kiirusel liikumine vastu puhastatavat pinda. Sellest tulenevalt puhastub soovitud pind/detail mustusest, roostest, vanast värvist.

## Kuidas liivapritsi käsitseda
Esimese sammuna tuleb liivapritsi valada sisse liiva või muu materjali osakesi. Liivapritsil on spetsiaalne kamber või paak, kuhu tuleb materjal kallata. Seejärel liivaprits ühendatakse suruõhu kompressoriga. Käivitades  surutakse osakesed suurel kiirusel käsitsi hoitava otsiku/püstoli kaudu puhastatavale detailile.

## Ajalugu

Legendi järgi sai Benjamin Chew Tilghman (1821-1901) inspiratsiooni liivapritsi loomiseks, kui oli missioonil kõrbes. Seal ta nägi, kuidas tuul puhub liiva vastu kasarmu aknaklaasi ning muudab selle matiks.

## Viited
Jaotusladu

**Jaotusladu** on kaubandus kasutusel olev laotüüp, mis opereerib vahelaona hulgiladude ja jaekaubandusettevõtete vahel. Jaotuslaos on kauba ringlussagedus suurem, kui hulgilaos, ent kaubavarud ja tootevalik palju väiksemad. Tavaliselt komplekteeritakse väljastussaadetisi edasimüüjatele, lisaks tehakse saadetiste konsolideerimist ja ristlaadimist. Tavaline on kesklao otsesaadetiste konsolideerimine jaotuslaos olevate toodetega. Samuti on võimalik mitmest kesklaost tulevate otsesaadetiste ja laosaadetiste ristlaadimine.

## Viited
Rumeenia tatarlased

**Rumeenia tatarlased** (rumeenia keeles *Tătarii din România*) või ka **[[Dobrudža]] tatarlased** (krimmitatari keeles *Dobruca tatarları*) on turgi rahvaste hulka kuuluv etniline rühm, keda kohtab Rumeenias alates 13. sajandist. 2011. aasta rahvaloenduse andmetel kuulutas end tatarlaseks 20 282 inimest, kellest enamik on krimmitatarlased. Enamasti elavad nad Doonau jõe ja Musta mere vahelisel alal, eelkõige Constanța maakonnas. Nad moodustavad kohaliku moslemikogukonna ühe peamise komponendi.

## Viited

## Vaata ka
*Ukraina tatarlased
Trükikoda nr 26

**Trükikoda nr 26** tegutses aastatel 1951–1955 Kiviõlis

Seoses ENSV rajoonide loomisega vastavalt EK(b)P Keskkomitee otsusele 07.09.1950 kohustati ENSV MN j.a. PKRV Polügraafiatööstuse Trusti organiseerima kõigisse rajoonikeskustesse kohaliku rajooniajalehe väljaandmiseks trükikojad. ENSV MN korraldusega 1374-k, 08.12.1950 kinnitati ENSV MN j.a. PKRV Polügraafiatööstuse Trusti uute rajooni trükikodade hulka hakkas kuuluma ka Trükikoda nr. 26 Kiviõlis

Trükikoda ja rajooniajalehe Stahaanovlik töö toimetus asus alguses aadressil Kiviõli, Maidla tee 3. 1953. aasta detsembrist asukohas, Kauba tn 9. Seoses lehe ilmumise lõppemisega, suleti 1955. aastal ka trükikoda.

## Viited
Seestöötlemine

**Seestöötlemise tolliprotseduur** on üks tolli eriprotseduuridest.  

Tolli eriprotseduurid on reguleeritud Liidu Tolliseadustikus ehk Euroopa Parlamendi ja Nõukogu määrusega nr 952/2013. 

## Seestöötlemise tolliprotseduuri reguleerivad õigusaktid
* Euroopa Parlamendi ja Nõukogu määrus (EL) 952/2013
* Komisjoni delegeeritud määrus (EL) 2015/2446
* Komisjoni delegeeritud määrus (EL) 2016/341
* Komisjoni rakendusmäärus (EL) 2015/2447 
* Tolliseadus 
* Rahandusministri 19.06.2017 määrus nr 37. "Täpsustavad juhised tollideklaratsiooni esitamiseks ning muutmise ja kehtetuks tunnistamise taotluse esitamiseks"
* Rahandusministri 03.07.2017 määrus nr 56. "Täpsustavad juhised seestöötlemise tolliprotseduuri kasutamiseks"

## Seestöötlemise tolliprotseduuri eesmärk
Seestöötlemise tolliprotseduur võimaldab liiduvälist kaupa maksuvabalt töödelda, protseduuril ei rakendata kaubanduspoliitilisi meetmeid, v.a sisseveoga seotud meetmed.

Seestöötlemisel saab üldjuhul rakendada kaubale, millele sätestatud tollimaks on suurem kui 0% või kui kaubale rakendatakse kaubanduspoliitilisi meetmeid (nt koguselised piirangud). Ainult käibemaksu peatamise eesmärgil seestöötlemist üldjuhul ei rakendata, v.a juhul, kui tegemist on remondiga või hävitamisega. Tollimaksuta kauba töötlemiseks võib seestöötlemise loa asemel taotleda KMD luba (luba maksta impordi käibemaks käibedeklaratsioonil).

## Seestöötlemise tolliprotseduuri rakendamine
Seestöötlemise tolliprotseduuri rakendamiseks esitatakse loal märgitud protseduuri alustavale tolliasutusele (tollideklaratsiooni alusel antud loa korral töötlemisjärgsele tolliasutusele) järgmised dokumendid:
* kauba väärtust tõendav dokument (kauba arve või *pro-forma* arve);
* seestöötlemise luba (tavalise ja ühtse loa korral);
* kaubaveo saatedokument.

Toll võib nõuda muude asjassepuutuvate dokumentide esitamist.

Deklaratsiooni esitamisel lisadokumente üldjuhul ei esitata vaid need tuleb hoida tollile kättesaadavad ja esitada tolli nõudmisel.

## Seestöötlemise luba
Seestöötlemise tolliprotseduuri rakendamiseks on vaja tolli luba. Lube on kolme liiki:

*ühtne luba – eri liikmesriike hõlmav luba, kui järjestikuseid töötlemistoiminguid tehakse eri liikmesriikides;
*tavaline luba – ühes liikmesriigis kehtiv luba;
*tollideklaratsiooni alusel antud luba – ühekordseteks parandus-, hävitamis-, remondi- ja käitlemistoiminguteks väljastatav luba. Luba saab taotleda liidu isik, kes on töötleja või kes korraldab töötlemist ning kelle peamine raamatupidamine asub Eestis.

## Seestöötlemise loa taotlemise eeltingimused
*importkaup on valmistootes identifitseeritav;
*töötlemiskoht ja töötlemise arvestus ning protseduuri kokkuvõte võimaldavad tollil teostada järelevalvet;
*loa väljastamise majanduslikud tingimused on täidetud.

## Seestöötlemise tolliprotseduuri lõpetamine
Seestöötlemise protseduuri lõpetamiseks esitab loa omanik järelevalve tolliasutusele järgneva tolliprotseduuri või reekspordi rakendamise tollideklaratsiooni.

## Viited
Chișinău raudteejaam

**Chișinău raudteejaam** (rumeenia keeles *Gara feroviară din Chișinău*) on Moldova pealinna Chișinău peamine raudteejaam.

## Välislingid
*
Adolphe Yvon

**Frédéric Adolphe Yvon** (30. jaanuar 1817 Eschviller – 11. september 1893 Pariis) oli Prantsusmaa maalikunstnik.

Ta oli Paul Delaroche'i õpilane, loonud rea ajaloolisi pilte akadeemilises laadis.
Pataljon "Aidar"

**24. üksik ründepataljon "Aidar"** (ukraina keeles *24-й окремий штурмовий батальйон «Айдар»*) on Ukraina maavägede väeüksus.

## Ajalugu
Väeosa täielik nimetus oli Ukraina relvajõudude maavägede 53. üskiku vürst Volodõmõr Monomahhi nimelise mehhaniseeritud brigaadi 24. üksik ründepataljon Aidar. See nimetus oli kasutusel alates 23. augustist 2020.

### Sõjategevus 2023. aastal
Osales 2023. aastal Bahmuti lahingus. 

### Galerii

Aidar battalion patch.png|Vanem embleem


## Vaata ka
* Karpatska Sitš

## Viited
Elmar Antovi trükikoda

**Elmar Antovi trükikoda**, kasutatud ka nimekuju **"E. Antov & Ko" trükikoda**, tegutses aastatel 1929–1932 Nõmmel Rahumäel Liiva põik 3 (praeguse nimetusega Vaigu tänav 3).

1928. aasta hilissügisel õnnestus revolutsioonilise maailmavaatega trükitöölisel, ETP Keskkomitee liikmel Hermann Lehtmetsal veenda oma sugulast Elmar Antovit Nõmmel väikest trükikoda asutama. H. Lehtmets oli seal ise ladujaks ja juhatajaks.

Elmar Antovi alustas trükitegevust juba 1929. aastal, kuigi krundi ostis ta koos oma isa Ado Antoviga ära alles 1930. aasta oktoobris. Trükikoja tegutsemisaeg jäi aga üsna lühikeseks, sest 1932. aastal kaasati Elmar Antov pangapettusega seotud afääri, mis läks talle maksma nii selle trükikoja kui ka edaspidise karjääri. Afääri keskne kuju oli Elmar Antovi sõber, Maapanga ametnik Robert Sander, kes Antovi asjasse vedas ja ise lõpuks neli aastat sunnitööd sai. Elmar Antov jäi samuti selles protsessis kaotajaks. Teda kaitsnud advokaat Artur Sirk arreteeriti 1934 ja põgenes hiljem Soome. Antov oli sunnitud pidevalt advokaate vahetama. Trükikoda mõisteti kohtuotsusega 1936. aastal lõpuks tekitatud võla katteks Maapangale ning läks seejärel sundmüüki. Maja mõttelise teise poole, mis oli Elmar Antovi isa Ado Antovi valduses, jäi esialgu enda valdusse.

Elmar Antovi trükikojas on näiteks 1929. aastal trükitud Eesti Tööliste Partei väljaanded nagu ajalehed "Meie Edasi!" ja "Töölised, edasi!" või brošüür "Punane mai", kõik väljaanded said järeltsensuuri poolt keelu. Omal ajal tuntud buda munk Vend Vahindra trükkis seal vähemalt ühe oma esinemise plakati. 1929. aastal lasi mustkunstnik ja kõhurääkija Rudolf Peek (kes tegutses kunstnikunimega Nyari-Rudi) trükkida selles trükikojas oma esimese mustkunstiõpiku ning ilmselt 1932. aastal veel teisegi mustkunsti käsiraamatu (Au-Ly "Kiirkunstnik"). Selles trükikojas trükkis oma loomingut ka Georg Otsa äi, mitmekülgne Hendrik Saar (kirjanikunimega Kivilombi Ints). Koos skandaalse Ned de Baggoga andsid nad 1931. aastal välja "kehakultuuri ja seksuaalteaduslikku" seksuaalse alatooniga ajakirja "Nauding", mida ilmus vaid üks number.

Trükiti ka perioodilisi väljaandeid nagu Raudteelane, Postiteenijate Häälekandja, Eesti Valve, Kabaree, Nõmme Uudised jne.

Trükikoja hoone oli tornikujuline, kolmekorruseline, korrus-korruselt ülespoole ahenev. Maja lammutati selle sajandi algul.

## Viited
Õhkvahe

**Õhkvahe** on väliseinal voodri taga asuv vahe, mille eesmärk on seina tuulutamine. Tuulutamise eesmärk on liikuva õhu abil seinast välja viia üleliigne niiskus ja hoida seda kuivana. Õhu liikumine vahes toimub enamasti alt üles. Avaused, mille kaudu õhk vahesse siseneb, paiknevad seina alumises servas. Vahes õhk soojeneb, seob endasse niiskust ning tõuseb üles, väljudes konstruktsioonist seina ülemises servas asuvate avauste kaudu.

## Õhkvahe vajalikkus
Tänapäeva ehitusviisides kasutavad materjalid on õhukindlad ja seetõttu on konstruktsioonides vähe õhu liikumist. Veekahjustuste korral võib seinte ja vahepõrandate siseõhk jõuda 100 protsendini suhtelise õhuniiskuse (RH) lähedale. Hallitus vajab kasvamiseks sobivat temperatuuri, piisavalt aega ja vähemalt 75% suhtelist õhuniiskust. Õhkvahe meetod on tõhus ja soodne viis kogu konstruktsiooni läbiva ventilatsioonivoo loomiseks. Meetod loob ja avab konvektiivse õhuvoolu konstruktsiooni sees. Meetodi eesmärk on eemaldada konstruktsioonilt niiskust ja seeläbi kaitsta seda niiskusega seotud kahjustuste, näiteks hallituse eest. Veekahjustused ja hallitus tekitavad allergilisi reaktsioone. 

## Viited
David Addy

**David Nii Addy** (sündinud 21. veebruaril 1990 Prampramis) on Ghana jalgpallur, kes mängib vasakkaitsjana Eesti Meistriliiga klubis Tartu Tammeka.

Ta alustas klubikarjääri Ghanas. 2008. aastal liitus ta Taani klubiga Randers. 2010. aasta veebruaris liitus ta Portugali suurklubiga FC Porto, kuid sai klubi põhimeeskonnas kirja vaid ühe mängu. Klubikarjääri jooksul ta on hiljem mänginud veel Portugali 
kõrgliiga klubides Coimbra (2010–2011), Vitória de Guimarães (2012–2014), Kreeka kõrgliiga klubis Panetolikós (2011–2012), Belgia kõrgliiga klubis Waasland-Beveren (2014–2015), India kõrgliiga klubis Delhi Dynamos (2016), Soome kõrgliiga klubides RoPS (2017) ja Tampere Ilves (2019) ning Läti kõrgliiga klubis Riga (2017).

2022. aasta märtsis sõlmis ta üheaastase lepingu Tartu Tammekaga.

2009. aastal tuli Addy Ghana kuni 20-aastaste koondisega Aafrika noorte meistriks. Samal aastal tuli ta koondisega juunioride maailmameistriks. Ghana jalgpallikoondises mängis Addy aastatel 2008–2014 kokku kuus korda.

## Saavutused
;Porto
*Taça de Portugal: 2010
;Vitória de Guimarães
*Taça de Portugal: 2013
;Ilves
*Soome karikas: 2019

;Ghana U-20
*Juunioride maailmameister: 2009
*Aafrika noorte meister: 2009

## Viited
Nejc Skubic

**Nejc Skubic** (sündinud 13. juunil 1989 Kranjis) on Sloveenia jalgpallur, kes mängib paremkaitsjana Türgi kõrgliiga klubis Konyaspor ja Sloveenia jalgpallikoondises.

Ta alustas klubikarjääri Sloveenia klubis NK Interblock, mille põhimeeskonnas debüteeris ta Sloveenia kõrgliigas 2007. aastal.

2011. aasta juulis sõlmis ta lühiajalise lepingu Rumeenia kõrgliiga klubiga Galați Oțelul. 2012. aastal naasis ta Sloveenia kõrgliigasse, liitudes NK Domžalega, kus mängis kuni 2015. aastani.

Alates 2016. aastast on ta mänginud Konyasporiga. 2017. aastal võitis ta klubiga Türgi karikavõistlused ja superkarikafinaali. Superkarikafinaalis İstanbul Başakşehiri vastu realiseeris Skubic penaltiseerias otsustava penalti ja lõi superkarikafinaalis Beşiktaşe vastu esimesel lisaminutil penaltist Konyaspori 2:1 võiduvärava.

Sloveenia jalgpallikoondises debüteeris Skubic 2016. aastal. Koondisekarjääri esimese värava lõi ta 16. oktoobril 2018 UEFA Rahvuste Liiga mängus Küprose vastu.

## Saavutused
;Interblock
*Sloveenia karikas: 2007–08, 2008–09
;Konyaspor
*Türgi karikas: 2016–17
*Türgi superkarikas: 2017
Triskaidekafoobia

**Triskaidekafoobia** (kreeka keeles τρεισκαίδεκα 'kolmteist' + φόβος 'hirm') on arvu 13 kartmine. Arvatakse et see hirm on ebausk, ajalooliselt see on seotud religioonide ebauskudega.

## Põhjused
Tänapäeva teadlaste hulgas pole ühist ideed, kust triskaidekafoobia pärit on. Kõige levinum versioon on see, et arv 13 on suurem kui 12 — arv, mida peetakse pühaks, paljude rahvaste hulgas — tõi kaasa midagi tundmatut ja ohtlikut.

Lisaks on kaudselt numbriga 13 seotud piiblitraditsioon – viimasel õhtusöömaajal istus kolmeteistkümnendana laua taha Jeesuse reetnud apostel Juudas Iskariot. Seda legendi seostatakse 19. sajandi Euroopas ja USAs levinuima märgiga, mis on seotud numbriga 13 - kui õhtusöögilauda koguneb 13 inimest, sureb üks neist aasta jooksul pärast sööki. Hiljem levis kristluses apokrüüfiline usk, et Saatan on 13. ingel.

Triskaidekafoobial on ka juuri viikingite mütoloogias: jumal Loki oli 13. jumal, vana skandinaavia panteonis.

Lisaks tähendab 13. kaart taros surma.

## Vaata ka

* Tetrafoobia

## Viited
August Kivinukk

**August Kivinukk** (14. august 1904 Särevere vald, Järvamaa – 21. aprill 1984) oli eesti kunstnik.

Kunstihariduse omandas Riigi Kunsttööstuskoolis, mille lõpetas 1929. aastal rakenduskunsti erialal. Esmakordselt osales näitusel 1946. aastal Tallinna Kunstihoones. 1945. aastast tegeles ka tarbegraafikaga, kujundades näiteks kinode Amor ja Modern plakateid. 1976 ja 1978. aastal toimusid tema isikunäitused Tallinnas ja Pärnus.

Oma maaliloomingus eelistas kujutada Põhja-Eesti loodust, vanu pargimotiive ja Tallinna vanalinna. 

1959. aastast Eesti Kunstnike Liidu liige.

## Viited
Tower of Power

**Tower of Power** on Ameerika Ühendriikide põhiliselt R&B-d ja funki esitav ansambel. Ansambel alustas tegevust 1968. aastal.

## Diskograafia
### Stuudioalbumid
* 1970: "East Bay Grease"
* 1972: "Bump City"
* 1973: "Tower of Power"
* 1974: "Back to Oakland"
* 1975: "Urban Renewal"
* 1975: "In the Slot"
* 1976: "Ain't Nothin' Stoppin' Us Now"
* 1978: "We Came to Play!"
* 1979: "Back on the Streets"
* 1981: "Direct" 
* 1986: "TOP"
* 1987: "Power"
* 1991: "Monster on a Leash"
* 1993: "T.O.P."
* 1995: "Souled Out"
* 1997: "Rhythm & Business"
* 1997: "Direct Plus"
* 1999: "Dinosaur Tracks"
* 2003: "Oakland Zone"
* 2009: "The Great American Soulbook"
* 2018: "Soul Side of Town"
* 2020: "Step Up"

### Kontsertalbumid
* 1976: "Live And In Living Color"
* 1999: "Soul Vaccination: Tower of Power Live"
* 2008: "The East Bay Archive Volume 1"
* 2011: "40th Anniversary: The Fillmore Auditorium, San Francisco"
* 2013: "Hipper Than Hip: Yesterday, Today & Tomorrow (Live On The Air & In The Studio 1974)"
* 2021: "50 Years Of Funk & Soul - Live At The Fox Theater Oakland CA ° June 2018"

### Kogumikalbumid
* 1974: "Funkland"
* 1999: "What is Hip? The Tower of Power Anthology"
* 2001: "The Very Best of Tower of Power: The Warner Years"
* 2002: "Soul With a Capital "S" - The Best of Tower of Power"
* 2003: "Havin' Fun"
* 2003: "What is Hip and Other Hits"
Sandringham House

**Sandringham House** on maamaja Sandringhami külas Norfolki krahvkonnas Inglismaal. 

See on üks eluhoonetest (teine on Balmorali loss), mis kuuluvad Briti monarhile isiklikult ja mitte Briti Kroonile nagu näiteks Windsori loss. Sandringham House oli üks Elizabeth II kuninglikest elukohtadest, mida ta kasutas peamiselt talvel. Tema vanaisa George V ja isa George VI veetsid sealsetes valdustes oma elu viimased päevad. Maja asub üle 8000-hektarilisel kinnistul Norfolki ranniku silmapaistvalt looduskaunis piirkonnas koos haljastatud aedade, pargi ja metsamaaga.

## Vaata ka
*Anmer Hall

## Välislingid
Udumäe Kodutütar: lugu metsavenna armsamast

**"Udumäe Kodutütar"** on Alfred Käärmanni jutustus.

Ilmumisandmed: Udumäe Kodutütar: lugu metsavenna armsamast; toimetajad Katrin Saukas, Maris Makko; eessõna: Enn Tarto; kujundus: Rein Seppius. Tallinn: SE & JS, 1998; 63 lk., ill., portr.

Eessõnas kirjutab Enn Tarto: „Kohtusin Alfred Käärmanniga (raamatus Metshaldjas) 1960 aastate lõpus Mordva vangilaagris. Ta kuulus nende vanema põlvkonna poliitvangide hulka, kelle jaoks vabadusvõitlus polnud lõppenud. Sellest tulenevalt suhtles ta ka noorte poliitvangidega, kes olid otsustanud jätkata võitlust kuni eesti iseseisvuse taastamiseni (Mart Niklus, Enn Tarto, Erik Udam, Valdur Raudvassar jt.). Juba vabaduses, 1980. aastate alguses taastasin koos Alfred Käärmanniga Kaitseliitu, lõime kaasa kodanike komiteede liikumises, meid valiti Eesti Kongressi liikmeks.
Nii mina kui ka Alfred Käärmann kuulume nende vabadusvõitlejate hulka, kellel ei läinud kõige halvemini. Me jäime iseendaks, me jäime ellu ja nägime Eesti iseseisvuse taastamist.
Alfred Käärmanni jutustus “Udumäe Kodutütar” annab ausa ja haarava pildi metsavennest, tema perest ja armastusest.”

## Sisukokkuvõte

## Katkendeid
Mõne minuti pärast tuli Lossiproua tagasi, võttis Nimetul käest kinni ja talutas ta kui pimeda läbi sooja hämara köögi väiksesse söögitarre, kus laualambi valgel ootasid püsti seistes kaks naist – väikest kasvu Udumäe Kuninganna eestiaegses pidukleidis ja pikka kasvu nõtke Kodutütar.
Lennunduse keskkonnamõjud

**[[Lennundus]] avaldab [[keskkonnamõju]]**, tekitades erinevaid kasvuhoonegaase, reostust ja müra. Fossiilkütuste põletamine aitab kaasa globaalsele soojenemisele. Kuigi lennundus on muutunud efektiivsemaks, on lennuliikluse pideva kasvu tõttu heitkogused tõusnud. 

## Kliimamuutus

### Heitgaasid
Lennukimootorites kütuse põlemisprotsessis eralduvate keemiliste osade hulka kuuluvad süsinikdioksiid (CO2), vesi (H2O), lämmastikoksiidid (NOx) ja vääveloksiidid (SOx) koos väikese koguse tahmaga, süsivesinikud (HC) ja süsinikmonooksiidi (CO). Need emissioonid interakteeruvad taustatmosfääriga, mille tulemuseks on kliimamõjud. Õhusõidukid tekitavad kondensatsioonijälgi, mis võimendavad kiudpilvede teket, viies globaalse soojenemiseni.

### Heitkogused
Enne koroonapandeemia tõttu tekkinud kriisi põhjustas lennundus umbes 2,4% ülemaailmsest aastasest süsinikuheitest. 2019. aastal tekitas ülemaailmne lennundus 920 miljonit tonni (Mt) süsihappegaasi. Sellest 85% moodustas kommertslennundus. Aastatel 2013–2019 kasvasid reisijateveoga seotud (CO2) heitkogused 33%. Rahvusvaheline Tsiviillennunduse Organisatsioon (ICAO) eeldab, et aastaks 2050 võivad rahvusvahelise lennunduse heitkogused 2015. aastaga võrreldes kolmekordistuda.

### Reisijate vedu
2019. aastal lendas rahvusvaheliselt 4.5 miljardit reisijat. Aastatel 2013–2019 kasvas väljuvate lendude arv 22%. Boeing prognoosib, et ajavahemikus 2021-2040 kasvab lennundus keskmiselt 4%.

## Müra
Lennunduse tagajärjel tekkiv müra on ebameeldiv lennujaama läheduses asuvatele kogukondadele. Lennukimüra mõjutab une kvaliteeti, laste kognitiivseid võimeid ja õppimist.

ICAO on kehtestanud mürastandardid 16. lisa I köites. Nendega kooskõlas on EASA loonud müratasemete andmebaasi, mis on osa õhusõidukite sertifitseerimisprotsessist.

## Leevendus
ICAO on väljatöötanud rahvusvahelise lennunduse keskkonnamõjude käsitlemiseks erinevaid lahedusi: õhusõidukite tehnoloogilised täiustused, operatiivtäiustused, säästlikud lennukütused ja turupõhised meetmed.

ICAO on seadnud kaks eesmärki kliimamuutusega toimetulekuks. 2050. aastani iga-aastane 2% kütusesäästlikkuse parandamine ja süsinikuneutraalne kasv alates 2020. aastast.

Euroopa Liidus saavad lennufirmad kaubelda saastekvootidega. Süsteem on seni aidanud vähendada lennundussektori süsiniku jalajälge enam kui 17 miljoni tonni võrra aastas.

## Viited
Silistra

**Silistra** (bulgaaria keeles Силистра, türgi keeles *Silistre*) on linn Bulgaaria kirdeosas ajaloolises Lõuna-Dobrudža piirkonnas. See asub Rumeenia piiri ääres Doonau jõe paremkaldal. See on Silistra piirkonna halduskeskus.

## Viited

## Välislingid
Bakuu raudteejaam

**Bakuu raudteejaam** (aserbaidžaani keeles *Bakı Dəmir Yolu Vağzalı*) on Aserbaidžaani pealinna Bakuu peamine raudteejaam. See asub Nəsimi rajoonis, umbes 3 km kaugusel kirdes linna ajaloolisest keskusest İçərişəhərist.

See on jalakäijate tunneli kaudu ühendatud külgneva 28. mai nimelise metroojaamaga. 

See on ka ringikujulise linnalähiraudtee lõppjaam.

## Välislingid
Jerevani raudteejaam

**Jerevani raudteejaam** (armeenia keeles *Երևան երկաթուղային կայարան*) on Armeenia pealinna Jerevani peamine raudteejaam.

Jaamahoone on ehitatud stalinistlikus arhitektuuristiilis.

See on jalakäijate tunneli kaudu ühendatud külgneva Sasuni Davidi nimelise metroojaamaga. 

## Välislingid
Postipoiss (ajaleht)

**Postipoiss** on Tartu Karlova Kooli ajaleht.

## Ajalugu
Ajalehte hakati välja andma 1995. aastal, kui kooli nimi oli Tartu Karlova Gümnaasium. Ajalehe tegemist juhendas Külliki Kask. 

2011. aastal kolis ajaleht veebi, kuid 2015. aastal ajalehe väljaandmine soikus.

Detsembris 2021 hakkas Postipoiss uuesti ilmuma. Peatoimetaja Kaupo Piir, toimetajaid oli siis kolm, hiljem lisandunus veel kolm. Abiks olid ka eesti keele õpetaja ja huvijuht. Aprillis 2022 anti välja teine number. Selles lehenumbris on suurt rõhku pandud kooli 147. sünnipäevale.

## Välislingid
* Postipoisi esinumber
Waluigi

**Waluigi** on väljamõeldud mängutegelane, kes kuulub Super Mario frantsiisi. Ta tavaliselt mängib Luigi peavaenlase rolli ja tihti on koos Warioga.

Waluigile annab hääle Charles Martinet. 

Waluigi debüüt oli 2000. aastal Nintendo 64 mängus Mario Tennis. 

Ta nimi on ühend Luigi nimest ja jaapanikeelsest omadussõnast „warui“, mis tähendab halb ehk tema nime tõlge on „halb Luigi“.  

Waluigi looja on Jaapani videomängudisainer Fumihide Aoki, kes töötas ettevõttes Camelot Software Planning. Waluigi loodi, kuna Wariole oli vaja tennisepartnerit mängus Mario Tennis, et võistelda Mario ja Luigi vastu. 

Kuna on palju infot, ei saa kindel olla, kas Waluigi ja Wario on tegelikult vennad.  

## Iseloom
Charles Martinet’ sõnul iseloomustab Waluigit enesehaletsus . Waluigi arvates läheb kõigil hästi peale tema. Waluigile meeldib uhkeldada ja ta tahab olla tähelepanu keskpunktis, kuid ta ei saavuta seda. Waluigi on vallatu ja kaval ning teeb tihti sohki, kui see aitab tal võita. Teda iseloomustab ka tema lööksõna „Wah!“, mida ta tihti kasutab. 

Waluigile ei meeldi roheline värv. 

## Välimus ja võimed
Waluigi kannab musti traksipükse, lillat särki, oranže jalanõusid ja lillat mütsi, mille peal on tagurpidi „L“. Tal on suur roosa nina, teravad kõrvad, w-kujuline vunts ning väga pikad käed ja jalad. Ta on väga peenike.

Waluigi on hea mitmel spordialal . Ta oskab luua tsükloneid ja okkalisi oksi.

## Mängudes osalemine
Waluigit nähti esimest korda konsooli Nintendo 64 mängus Mario Tennis . Selles mängus on ta Wario tennisepartner ja järgnevates mängused on ta peaaegu alati koos Warioga.

Waluigi ilmub ka Mario Karti mänguseeria tegelasena.

Mängus Dance Dance Revolution: Mario Mix mängib Waluigi antagonisti rolli, kuid on siiski üks esimestest vastastest. 

Waluigi ilmub ka Super Smash Bros.-i mängudes, kuid ei ole mängija valitav tegelane. 

## Popkultuur
Kuigi Waluigi on kõrvaltegelane, on tema vastu suur huvi, sest ta on veider tegelane. Waluigi on paljude meemide allikas. 

E3 2018. aasta konverentsil teatati, et Waluigi ei ole mängitav tegelane tulevases mängus Super Mario Bros. Ultimate. Pärast seda teadaannet sai Nintendo tagasisidet pettunud fännidelt (Radulovic 2018). See sundis Nintendo America presidenti, Reginald Fils-Aimé’i teatama, et Nintendo peab tulevikus meeles, kui väga fännid Waluigit toetavad. 

## Viited
Luigi

**Luigi** on väljamõeldud mängutegelane, kes kuulub Super Mario frantsiisi. Ta on Mario noorem vend ja tema käsilane eri mängudes. Enamuses mängudes jääb Luigi tagaplaanile ning Mario on tähelepanu keskpunktis. 

Luigi looja on Jaapani videomängudisainer Shigeru Miyamoto, kes lõi ka Mario . Nintendo sõnul ei olnud Luigil ja Mariol perekonnanime, kuid mängust selgus, et Luigi täisnimi on Luigi Mario ning tema venna täisnimi on Mario Mario.  

Saturo Iwata sõnul on Luigi ja Mario kaksikud, kuid Luigi on siiski noorem. 

Luigi nime allikas ei olda kindel, kuid üks teooria on, et mõlema venna nimed on pandud pitsakioski Mario & Luigi järgi. 

## Iseloom
Luigi on kangelaslik, heatahtlik ja väga tundlik. Ta on ka väga optimistlik ja rõõmsameelne, kuid vaikne. Erinevalt oma vennast on ta väga häbelik ja kartlik ning tihti kõhkleb oma otsustes. 

## Välimus ja võimed
Luigi kannab rohelist mütsi, millel on valge L-sümbol, pikavarrukalist rohelist särki ning siniseid traksipükse. Lisaks sellele on tal valged kindad ja pruunid jalanõud. Tal on tumepruunid vuntsid ning sinised silmad. Ta on oma vennast Mariost pikem ja peenikesem.

Luigi viskab ja lükkab asju, mis on temast mitu korda suuremad ja raskemad. Ta hüppab kõrgemale kui Mario ning on piisavalt kiire, et seinte ja isegi vee peal joosta.  

Luigi on väga vastupidav, võimeline üle elama kõrgelt kukkumisi ja kokkupõrkeid, pärast mida ei jääks ellu tavaline inimene. 

Luigi on ka pürokineesi võime, mis lubab tal visata oma käega tulepalle ning lisaks võib ta ka välgunooli tekitada. 

## Mängudes osalemine
Luigi debüüt oli mängus Mario Bros., kus ta oli lihtsalt Mario aga roheline. Tema soolo debüüt oli GameCube’i mängus Luigi’s Mansion . Pärast seda jäi Luigi tagaplaanile ning osales eri mängudes vähe. 

Luigi’s Mansion: Dark Moon on teine mäng, kus Luigi on peategelane. 

Luigi on ka mängitav tegelane Mario Karti mänguseerias. 

## Meedia
2013 oli Nintendo sõnul year of Luigi ehk Luigi aasta. Selle mõte oli tähistada Luigi 30. sünnipäeva. Sellel aastal avaldas Nintendo palju Luigil põhinevaid mänge. Nintendo tehtud mängud, kus Luigi on peamine tegelane, on Luigi’s Mansion: Dark Moon, Mario & Luigi: Dream Team, New Super Luigi U ja Dr. Luigi. 

Pikka aega arvasid inimesed, et Super Mario 64s on võimalik mängida Luigina. See arvamus tekkis, kuna mängus oli halvasti loetav tekst kuju peal „L is Real 2401“. Mängijad uskusid, et 2401 on vihje, kuidas saada Luigiks. Mõned fännid häkkisid mängu ning lisasid oma tehtud mudeli Luigist ja postitasid sellest pilte internetti. Tegelikult ei tähendanud tekst midagi ning Luigina ei ole võimalik Super Mario 64s mängida. 

## Viited
Starstreak

**Starstreak** on Suurbritannias valmistatud kaasaskantav õhukaitsesüsteem. 

## Kasutajad
* 
*  

*  

*  

*   

*  

## Viited
Lyanco

**Lyanco Evangelista Silveira Neves Vojnovic** (sündinud 1. veebruaril 1997 Vitórias) on Brasiilia jalgpallur, kes mängib keskkaitsjana Brasiilia kõrgliigaklubis Atlético Mineiro.

Brasiilia kõrgliigas debüteeris ta 2015. aastal São Paulo meeskonnas.

2017. aasta märtsis sõlmis ta viieaastase lepingu Itaalia kõrgliigaklubiga Torino. Hooaja 2018–19 teises pooles oli ta laenul Itaalia kõrgliiga klubis Bologna. Hooajal 2019–20 sai Lyanco võrreldes eelmiste hooaegadega Torinos oluliselt enam mänguaega.

2021. aasta augustis sõlmis ta nelja-aastase lepingu Inglismaa Premier League'i klubiga Southampton. Seal mängis ta kaks hooaega. Ainsa värava lõi ta Inglismaa kõrgliigas 8. mail 2023 mängus Nottingham Foresti vastu. Hooajal 2023/24 oli ta Southamptonist laenul Katari kõrgliigaklubis Al-Gharafa.

2024. aasta juulis naasis Lyanco Brasiilia kõrgliigasse, kui sõlmis lepingu Atlético Mineiroga.

2016. aastal mängis Lyanco neli korda Serbia kuni 19-aastaste koondises. Seejärel mängis ta mitu aastat Brasiilia noortekoondistes.

Lyanco on ema poolt Portugali ja isa poolt Serbia päritolu. Tema isapoolne vanaisa oli etniline serblane, kes kolis Brasiiliasse seitsmeaastasena Teise maailmasõja ajal.

## Viited
Abadla vald

**Abadla vald** on vald Alžeerias Bechari provintsis Abadla ringkonnas. Vallakeskus on Abadla.

Vald asub riigi lääneosas Sahara kõrbes Maroko piiri lähedal.
Sopp

**Sopp** (ka *voluk*, *tõkkekott*) on pujuseta võrkkott kalapüügil.

Sopp oli tuntud Läänemere ümbruses, Skandinaavias ning mitmel pool Lääne-Euroopas.

## Kirjeldus
Sopil on avar nelinurkse puuraamiga suuosa (kõrgus kuni 1,5 meetrit) ning pikk (kuni 4,5 meetrit) võrgust osa kitsa päraga, milles kala ei saanud ennast tagasi pöörata. Tõkkekott oli punutud nöörist, jämedusega ligikaudu 5 mm, silma laius 3,5–10 cm. Raami küljeosale oli kinnitatud paar puuvõru, mille abil sopp kinnitati vees kahe teiba vahele. Sopp asetati kalatõkke silma (ka veskitamme avause taha), suuga vastuvoolu. 

Soppi kasutati peamiselt Pärnu jõel silmu, samuti Peipsi järve ümbruse jõgedel.

Sopiga sarnane peru oli seevastu vitstest valmistatud, kaarja suuosaga ning seda kasutati kevadeti väikestel kiirevoolulistel jõgedel Põhja-Eestis ning Läänemaal.

## Vaata ka
*mõrd
*noot
*peru
*rüsa 
*sääs
 
## Viited
 

## Kirjandus
*Ilmari Manninen. Die Sachkultur Estlands I. 1931.

## Välislingid
*Sopp Eesti Rahva Muuseum
Konstantin Mihailov

**Konstantin Mihailov** (ka **Mihailov**; 19. märts 1908 Tallinn – 17. jaanuar 1997 Tallinn) oli eestivene maalikunstnik.

Ta lõpetas 1930. aastal Olga Amoretti erareaalgümnaasiumi eksternina. Peale juunipööret tegutses Tallinnas kommunistlike noorte organisaatorina. Oli koos Igor Dobrohhotovi ja Õie Reintam-Tomingaga ENSV pioneeriorganisatsiooni loojaid. Mittesõjaväekohuslasena töötas ta Teise maailmasõja ajal NSV Liidus Tšeljabinski oblastis Kišigino külanõukogu sekretärina ning koos Selma Tellmanniga Engelsis ja Moskvas.

Aastatel 1947–1950 õppis ta Tallinna Riiklikus Tarbekunsti Instituudis. Sügisel 1950 läks ta üle NSV Liidu Kunstide Akadeemia Repini-nimelisse Maalikunsti, Skulptuuri ja Arhitektuuri Instituuti (võeti maalikateedri kolmandale kursusele), mille lõpetas 1954. aastal.

Aastatel 1954–1978 töötas ta dotsendina Eesti NSV Riiklikus Kunstiinstituudis. Aastatel 1960–1962 oli ta Tallinna 23. Keskkooli joonistusõpetaja. Aastatel 1970–1974 oli ta kaugõpperühmade joonistusõpetaja Tallinna Pedagoogilises Instituudis. 1965. aastast Jaan Tombi nimelise kultuuripalee kunstistuudio juhendaja.

1955. aastal osales ta esmakordselt vabariiklikul kunstinäitusel Tallinnas, eesrindliku lüpsja-töökangelase Erna Mihkelsoni portreega. 1959. aastal toimus esimene isikunäitus Retla koolis. Ta on maalinud maastikke ning põllutööteemalisi kompositsioone ning kaevurite ja tööeesrindlaste portreid. 1970. aastatel pani ta näitustele välja sõjaveteranide portreid ning vaikelusid.

## Viited

## Välislingid
*Haud Tallinna Aleksander Nevski kalmistul
Uno Martin

**Uno Martin** (4. mai 1919 Tartu – 14. mai 1986 Tallinn) oli eesti teatrikunstnik ja tarbegraafik. 

Õppis aastani 1926–1934 Tartus Hugo Treffneri Gümnaasiumis, samaaegselt omandas esimesed teadmised kunstist 1931–1934 kunstnik Eduard Ole ateljees. 1934–1935 Tallinna kolinult lõpetas Tallinna Reaalgümnaasiumi. Õppis 1935–1938 Riigi Kunsttööstuskoolis maali ja dekoratsiooni alal.

Juba 1936. aastal alustas dekoraator-praktikandina Tallinna teatrites: Tallinna Töölisteatris, aastast 1937 Draamateatris (kujundas seal lastenäidendid "Reis ümber toa", "Lillehaldjad" ja "Mänguasjade mäss"), kus töötas vaheajaga aastani 1950 (1948–1950 peakunstnikuna), 1946–1948 oli ühtlasi Noorsooteatri lavakujundaja. Töötas 1950–1961 Eesti NSV Teatriühingu Tööstuskombinaadis, hiljem töötas tarbegraafikuna (1968–1986 eksperimentaalkombinaadis Bit). 

Kujundas raamatuid, näiteks "Perrault" „Punamütsike” (1943), Kreutzwaldi „Puulane ja Tohtlane” (1945), ilukirja valdajana tegi kaanekujundusi Eesti NSV Teatriühingu väljaandele „Eesti NSV Teatrid” (1957–1960). On kujundanud ka reklaamplakateid, kohvipakendeid jms.

Eesti NSV Teatriühingu (1949–1972) ja Kunstnike Liidu liige (1945–1950 ja aastast 1975). 

## Viited
Agnes Lamp-Mikk

**Agnes Melita Lamp-Mikk** (aastast 1941 **Mikk**; 5. mai 1910 Rannu – 17. juuli 1981 Tallinn) oli eesti maalikunstnik ja kostüümikunstnik. 

Lõpetas 1926 Rannu 6-klassilise algkooli ja 1935 Tartu Õhtugümnaasiumi. Seejärel õppis Kõrgemas Kunstikoolis Pallas, mille lõpetas 1938 maali erialal (juhendaja Nikolai Triik). Oli 1939–1941 Vanemuise teatri kostümeerija, hiljem töötas vabakunstnikuna. Esines maalidega näitustel 1935. aastast.

Eesti Kunstnike Liidu liige 1960. aastast. 

## Isiklikku
Oli abielus maalikunstnik Lepo Mikkoga. Näitleja Tõnu Mikk oli tema poeg.

## Allikas
* Lamp, Agnes - Teatriliit.ee
Rúben Vezo

**Rúben Miguel Nunes Vezo** (sündinud 25. aprillil 1994 Setúbalis) on Portugali jalgpallur, kes mängib kesk- või paremkaitsjana Kreeka kõrgliigaklubis Olympiakós.

Ta alustas klubikarjääri Portugali klubis Vitória Setúbal, millega liitus 2005. aastal. Portugali kõrgliigas debüteeris ta 2013. aasta augustis.

2014. aasta novembris sõlmis ta nelja-aastase lepingu Hispaania kõrgliigaklubiga Valencia. Üleminek toimus 2014. aasta jaanuaris. Esimese värava lõi ta Hispaania kõrgliigas 23. veebruaril 2014 mängus Granada, saades Valencia kõige nooremaks välismängijaks, kes on värava löönud. Hooajal 2016–2017 mängis ta Granadas laenul. 2019. aasta jaanuaris läks ta laenule Hispaania kõrgliigaklubisse Levante, kellega sõlmis sama aasta juulis püsiva viieaastase lepingu.

2024. aasta veebruaris liitus ta Olympiakósega. 

Aastatel 2013–2015 mängis Vezo Portugali noortekoondistes.

Tema isa on Roheneemesaarte päritolu.

## Viited
José Luis Morales

**José Luis Morales Nogales** (sündinud 23. juulil 1987 Madridis) on Hispaania jalgpallur, kes mängib Hispaania kõrgliiga klubis Villarreal vasaku äärepoolkaitsjana.

Ta alustas klubikarjääri Hispaania tugevuselt neljanda liiga klubis AD Parla, kus mängis aastatel 2006–2010. Hooajal 2010–11 mängis ta samasse liigasse kuuluvas CF Fuenlabradas, lüües 36 mänguga 20 väravat.

2011. aasta juulis liitus Morales Levantega. Esimesel kahel hooajal mängis ta klubi reservmeeskonnas. Hooajal 2013–14 mängis ta laenul Hispaania esiliigaklubis Eibar. Hispaania kõrgliigas debüteeris Morales Levante meeskonnas 2014. aasta augustis. Esimese värava lõi ta Hispaania kõrgliigas sama aasta 4. oktoobril oma endise koduklubi Eibari vastu. Hooaegadel 2020/21 ja 2021/22 lõi ta Hispaania kõrgliigas 13 väravat. 63 väravaga on Morales Levante läbi aegade suurim väravalööja Hispaania kõrgliigas.

Hooaja 2021/22 järel langes Levante kõrgliigast välja, misjärel sõlmis Morales 2022. aasta juunis kaheaastase lepingu Villarrealiga.

## Saavutused
;Eibar
*Segunda División: 2013–14
;Levante
*Segunda División: 2016–17

## Viited